”ARIES” Ipari, Kereskedelmi és Szolgáltató Nonprofit Korlátolt Felelősségű Társaság
2310 Szigetszentmiklós, Határ út 12-14.
Budapest Környéki Törvényszék Cégbíróság cégjegyzék szám: 13-09-063424
Központi ügyfélszolgálat nyitva tartása: hétfő: 7.00-19.00 óráig, kedd-szerda: 7.00-18.00 óráig, 
csütörtök: ügyfélfogadás szünetel, péntek 7.00-18.00 óráig
Telefon: 06-24/442-927 és 06-24/367-166/136, 175 mellék, Fax: 150 mellék
Szigethalmi ügyfélszolgálati iroda címe: Szigethalom Város Polgármesteri Hivatal 2315 Szigethalom, Kossuth L. u. 10.
Ügyfélfogadás: hétfői napokon 15.00 – 17.00 óráig
Halásztelki ügyfélszolgálati iroda címe: 2314 Halásztelek, II. Rákóczi F. u. 34. fsz. 5. 
Ügyfélfogadás: keddi napokon 15.00 – 17.00 óráig
e-mail: titkarsag@arieskft.hu           honlap: www.arieskft.hu

TÁJÉKOZTATÁS

Tisztelt Ügyfelünk!

2019. évre vonatkozóan az előző évhez hasonlóan a hulladékgazdálkodási rendszer átalakulása miatt nem küldünk a hulladék elszállításának regisztrálására szolgáló matricát/matricákat, továbbra is a 2017. évi, illetve évszám nélküli regisztrációs matrica marad érvényben. Amennyiben a kuka űrmértékében változás történt vagy történik, szíveskedjen felkeresni a fejlécben szereplő ügyfélszolgálatunkat, ahol egy nyilatkozat kitöltését követően módosítjuk a hulladékgazdálkodási közszolgáltatás igénybe vétele során alkalmazott edényzetre vonatkozó űrmértéket. Ezúton hívjuk fel szíves figyelmét, hogy az NHKV Zrt. a 2012. évi CLXXXV. sz. - hulladékról szóló - törvény értelmében a közszolgáltatási díjról szóló számlát ennek az űrmértéknek megfelelő díjról készíti el.

Tájékoztatjuk Önt, hogy 2019. évben a zsákos szelektív PET műanyag és fém italos doboz hulladék elszállítását az előző évhez hasonlóan minden páratlan héten végezzük, a rendes hulladékszállítás napján.

2019. évben a vegyes papír hulladékot az alábbi ütemezés szerint szállítjuk el a rendes hulladékszállítás napján:
	

	2. hetében
	január 7-től 11-ig
	28. hetében
	július 8-tól 12-ig

	6. hetében
	február 4-től 8-ig
	32. hetében
	augusztus 5-től 9-ig

	10. hetében
	március 4-től 8-ig
	36. hetében
	szeptember 2-től 6-ig

	14. hetében
	április 1-jétől 5-ig
	40. hetében
	szeptember 30. és október 1-jétől 4-ig

	20. hetében
	május 13-tól 17-ig
	44. hetében
	október 28-től 31-ig és november 2.

	24. hetében
	június 8. és 11-től 14-ig
	50. hetében
	december 9-től 13-ig



DÍJMENTES HULLADÉK ELHELYEZÉSI LEHETŐSÉGEK

Lakossági, valamint önkormányzati kezdeményezésre 2018. évben fokozatosan megszüntetésre kerültek a szolgáltatási területünkön található szelektív hulladékgyűjtő szigetek. Új, videokamerával megfigyelt szelektív hulladékgyűjtő sziget került kialakításra társaságunk telephelyén. A hulladékgyűjtő sziget könnyen megközelíthető, hétfőtől vasárnapig 6.00-22.00 óra között elérhető.

Elektromos hulladék, használt autógumi:
Szolgáltatási területünkhöz tartozó ingatlanok tulajdonosai hétköznapokon (csütörtök kivételével) 7.00-17.00 óráig az ARIES Nonprofit Kft. telephelyére korlátlan mennyiségben beszállíthatják a szerkezetileg eredeti állapotú (nem szétszerelt) elektromos, elektronikai-, távközlési berendezési hulladékaikat a képcsöves televízió kivételével, továbbá az elhasználódott személyautó gumikat, éves szinten 8 db-ig. Hiányos berendezéseket (pl. hűtő esetében a kompresszor, hűtőrács hiánya), valamint a 8 db mennyiséget meghaladó autógumit csak díj ellenében tudjuk befogadni.

Zöldhulladék:
A lakossági zöldhulladékot tárgyév március 1-jétől - november 30-ig minden hónap utolsó pénteki napján az alábbiak szerint lehet díjmentesen elhelyezni.
· Szigetszentmiklóson az ARIES Nonprofit Kft. telephelyén a fentiekben jelölt napon 8.00-17.00 óra között havonta 100 kg/háztartás mennyiségig.
· Szigethalmon az Egyesített Népjóléti Intézménynél 2315 Szigethalom, Rákóczi F. u. 147. szám alatt, Halásztelken pedig a Sportpályánál a fentiekben jelölt napon 14.00-17.00 óra között a kihelyezett konténerekben vagy hulladékgyűjtő célgépekben.




2019. évi házhoz menő díjmentes zöldhulladék begyűjtés várható időpontjai:
Tavaszi begyűjtés:	Szigetszentmiklós	2019. április 15-től 19-ig (a rendes hulladékszállítás napján)

Őszi begyűjtés:	Szigetszentmiklós	2019. november 25-től 29-ig (a rendes hulladékszállítás napján) Szigethalom		2019. november 11-től 15-ig (a rendes hulladékszállítás napján)
Halásztelek		2019. november 30. (szombaton)

Kérjük az ingatlanok tulajdonosait és használóit, hogy a háztartási hulladékszállítási napon, reggel 7.00 óráig szíveskedjenek az ingatlan elé kihelyezni a zöldhulladékot, melyet társaságunk díjmentesen szállít el.
A levágott fanyesedéket maximum 1 méteres darabokban kötegelve, a lombot lezárt zsákokban lehet kitenni úgy, hogy mind a kötegek, mind a zsákok kibírják a kézi rakodást.

Lomhulladék:
Társaságunk bevezette a házhoz menő lomtalanítást. A lomtalanítási hulladékot nem egy előre meghirdetett időpontban kell kihelyezni. Minden évben március 1-jétől október 31-ig tartó időszakban az igénybejelentő lap kitöltése után, egy előre egyeztetett napon megyünk házhoz a lomhulladékért. A díjmentes lomtalanítást kizárólag a hulladékgazdálkodási közszolgáltatást igénybevevő, díjhátralékkal nem rendelkező ügyfeleink vehetik igénybe, évente 1 alkalommal, függetlenül a kihelyezett mennyiségtől. A lomtalanítási igény bejelentésére, annak regisztrálására és lebonyolítására vonatkozóan (több más hasznos információval együtt) a www.arieskft.hu honlapon, valamint a fejlécben található elérhetőségeinken nyújtunk további tájékoztatást.

Azon ügyfeleink, akik nem igénylik az évi egyszeri lomtalanítási hulladék ingatlan előli elszállítását, évente egy alkalommal az ARIES Nonprofit Kft. 2310 Szigetszentmiklós, Határ út 12-14. szám alatt üzemelő átrakó-állomására egész évben hétköznapokon (csütörtök kivételével) 7.00-17.00 óra között díjmentesen beszállíthatják. 

Építési, bontási hulladék:
Szigetszentmiklósi állandó lakással rendelkező ügyfeleinknek az építési, bontási hulladék lerakása 1.300 kg mennyiségig díjmentes. A hulladék beszállítása az ARIES Nonprofit Kft. 2310 Szigetszentmiklós, Határ út 12-14. szám alatt üzemelő átrakó-állomására történik hétköznapokon (csütörtök kivételével) 7.00-17.00 óra között

DÍJ ELLENÉBEN IGÉNYBE VEHETŐ HULLADÉK ELHELYEZÉSI LEHETŐSÉGEK

- A zöldhulladékot, valamint a kukaedényzetet meghaladó mennyiségű vegyes háztartási hulladékot egész év folyamán elszállítjuk kék színű, 120 literes, ”ARIES” logóval ellátott plusz hulladék elszállítására rendszeresített (kereskedelemben és az ügyfélszolgálaton kapható) zsákokban a kuka mellé kihelyezve.

- Az építési, bontási hulladék szigetszentmiklósi állandó lakással rendelkező ügyfeleinknek 1.300 kg mennyiség felett, valamint szigethalmi és halásztelki ügyfeleinknek a teljes beszállított mennyiség díjköteles. 

- Az ARIES Nonprofit Kft. 2310 Szigetszentmiklós, Határ út 12-14. szám alatt üzemelő átrakó-állomására egész év folyamán hétköznapokon (csütörtök kivételével) 7.00-17.00 óra között beszállítható zöldhulladék bruttó 8,58 Ft/kg, építési, bontási hulladék 7,17 Ft/kg, háztartási hulladék bruttó 15,77 Ft/kg összegű díj ellenében.

- Fenti hulladék fajták elszállítására 3 m3, 5 m3, valamint 6 m3-es konténer rendelhető személyesen központi ügyfélszolgálatunkon bruttó 6.750.- Ft/m3 díj ellenében.

2019. évi ünnepnapokon esedékes hulladékszállítást az alábbiak szerint tervezzük: 
2019. január 1. 		– a keddi napon esedékes hulladék elszállítása 2018.12.29-én, szombaton történik
2019. március 15.	– a pénteki napon esedékes hulladék elszállítása 2019.03.16-án, szombaton történik
2019. április 19.	 	– dolgozunk pénteki munkarend szerint
2019. április 22. 		– a hétfői napon esedékes hulladék elszállítása 2019. 04.20-án, szombaton történik
2019. május 1. 		– a szerdai napon esedékes hulladék elszállítása 2019.04.27-én, szombaton történik
2019. június 10. 		– a hétfői napon esedékes hulladék elszállítása 2019.06.08-án, szombaton történik
2019. augusztus 20. 	– a keddi napon esedékes hulladék elszállítása 2019.08.17-én, szombaton történik
2019. október 23.		– a szerdai napon esedékes hulladék elszállítása 2019.10.26-án, szombaton történik
2019. november 1. 	– a pénteki napon esedékes hulladék elszállítása 2019.11.02-án, szombaton történik
2019. december 25. 	– dolgozunk szerdai munkarend szerint
2019. december 26. 	– a csütörtöki napon esedékes hulladék elszállítása 2019.12.28-án, szombaton történik	
2020. január 1. 		– a szerdai napon esedékes hulladék elszállítása 2020. 01.04-én, szombaton történik	
